Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: törvény 72. §-ának a) pontja alapján, a közhasznú szervezetekről szóló 1997. évi CLVI. törvényben foglalt rendelkezéseknek megfelelően a kollégiumi nevelés továbbfejlesztése, modernizálása, kiterjesztése, új módszerek adaptálása, a tehetséggondozás fejlesztése, továbbá nevelőtanárok továbbképzése állami közfeladat és megyei önkormányzati feladat ellátásának folyamatos biztosítása céljából kiemelkedően közhasznú szervezetként
Paragraph Index: 309

törvény 72. §-ának a) pontja alapján, a közhasznú szervezetekről szóló 1997. évi CLVI. törvényben foglalt rendelkezéseknek megfelelően a kollégiumi nevelés továbbfejlesztése, modernizálása, kiterjesztése, új módszerek adaptálása, a tehetséggondozás fejlesztése, továbbá nevelőtanárok továbbképzése állami közfeladat és megyei önkormányzati feladat ellátásának folyamatos biztosítása céljából kiemelkedően közhasznú szervezetként közalapítványt hoz létre a következő feltételek szerint: I. Alapító A Magyar Köztársaság Kormánya (Budapest, V. Kossuth tér 1—3.). Az alapító képviseletét az oktatási miniszter látja el és gyakorolja — az Alapító Okirat módosításának * A Fővárosi Bíróság a közalapítványt a 16.Pk.60.990/2000/2. számú végzésével nyilvántartásba vette, egyben közhasznú szervezetté minősítette. kivételével — az alapítót megillető jogokat és kötelezettségeket, ideértve az éves beszámoló és a közhasznúsági jelentés értékelését is. A kuratórium és a felügyelő bizottság tagjait, az oktatási miniszter felkérése és előterjesztése alapján a Kormány bízza meg. II. A közalapítvány neve Nemzeti Kollégiumi Közalapítvány (a továbbiakban: közalapítvány) III. A közalapítvány székhelye 1055 Budapest, Báthori u. 10. IV. A közalapítvány jellege A közalapítvány állami közfeladatot ellátó nyílt alapítvány, melyhez bárki csatlakozhat, közhasznú szolgáltatásaiból bárki részesülhet, a csatlakozás elfogadásáról a kuratórium dönt. Ennek során a kuratórium a csatlakozni kívánó szervezetről, intézményről vagy személyről rendelkezésre álló adatokat és — célhoz kötött felajánlások esetén — a megjelölt célt mérlegeli. Visszautasíthatja a felajánlást, ha annak célja eltér a közalapítvány céljaitól. V. A közalapítvány célja, tevékenysége A közalapítvány elsődleges célja a Magyarországon működő kollégiumok támogatása annak érdekében, hogy olyan színvonalas nevelő-oktató intézményekké váljanak, amelyek képesek a tanulók és hallgatók esélyegyenlőtlenségeit csökkenteni, és elősegítik a társadalmi mobilitást a hátrányos helyzetű tanulók, hallgatók felzárkóztatásával és tehetséggondozással. E célok eléréséhez a közalapítvány a következő tevékenységet végzi: — támogatást nyújt pályázat útján a kollégiumok, a kollégiumban élő tanulók, hallgatók, a kollégiumi diákkörök, szakkörök, önképzőkörök, szakkollégiumok részére, — segítséget nyújt a kollégiumi minőségbiztosítási rendszer kialakításához, a kollégiumi helyi pedagógiai programok továbbfejlesztéséhez, — a kollégiumi pedagógusok továbbképzése, a nevelőtanári tevékenység színvonalának folyamatos javítása érdekében támogatja a kollégiumpedagógiai továbbképzést, — támogatást nyújt szakmai pályázatok útján a képzési rendszer — ideértve a szakképzési rendszert is — fejlesztéséhez és az ezzel kapcsolatos tudományos és kutatási tevékenység folytatásához, — támogatja a kollégiumpedagógiai szakirodalom, a szakmai innováció eredményeinek rendszeres közreadását, — támogatja a testi-lelki egészségmegőrzés és életvitel kialakítását, különös tekintettel a kábítószer-fogyasztás megelőzésével kapcsolatos programokat.

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes